Hatalmas beruházást indít a Siemens - évtizedek óta nem volt ilyen - Napi.hu
Hatalmas beruházást indít a Siemens - évtizedek óta nem volt ilyen
Berlin második világháború utáni történetének legnagyobb szabású magánberuházását indítja el a Siemens, a német fővárosban alapított iparvállalat 600 millió euróból (200 milliárd forint) építi meg új innovációs központját, erről szerdán írtak alá megállapodást a városvezetéssel.
K. Kiss Gergely, 2018. október 31. szerda, 20:20
Berlinben már akkor kialakult a vállalkozásindítás kultúrája, amikor "a Szilícium-völgyben egyetlen garázs sem volt még", az 1847 óta működő Siemens pedig most visszatér alapításának helyszínére, és itt összpontosítja a negyedik ipari forradalommal kapcsolatos fejlesztéseit - mondta a cég vezetője, Joe Kaeser, miután aláírta a Siemens Campus elnevezésű projektről szóló megállapodást a tartományi rangú főváros kormányzó polgármesterével, Michael Müllerrel - írja az MTI.
Orosz partnert talált a Siemens
A Siemens számos lehetséges beruházási helyszínt megvizsgált, Berlin a többi között ázsiai és amerikai városokkal szemben került ki győztesen. Az innovációs központot a vállalat "szülőhelyén", a Siemensstadt nevű negyedben építik ki. A városvezetés az infrastruktúra fejlesztésével, például a megfelelő internetkapacitás biztosításával és a műemléki védettségű ipari épületek átalakítását szabályozó előírások rugalmas alkalmazásával segíti a beruházást.
6 matura, 2020.01.29 15:26
12 Mekelekke, 2020.01.29 15:24
3 Bene Tleilax, 2020.01.29 15:16
Terep-sportkocsit mutatott az Alpine
Itt a Halálos iramban 9 első előzetese!